UNIVERSITETET I OSLO 
FYSISK INSTITUTT

Referat fra møte i LAMU torsdag 20.august 2026 kl 12.00-13.15 på V139.
Tilstede: Susanne Viefers, Lars Bernhardsen, Mihailo Jankov, Jonas Ringnes, Andrey Semchenkov og Dag Magnus Loose

 Forfall: Cheau Ling Poon (EBHT UIO).
01/26 Status VO og LAMU (DM)
Verneombudene og deres områder ble gjennomgått. Jonas fortsetter som LVO.

Susanne er leder i LAMU for 2026. Ble enige om at valg av vara ikke er prioritert.

02/26 Vernerunder 2026 (DM)

Vi forsøker å få til fire vernerunder i høst. Strukturfysikk, I-lab, Kjerne- og energifysikk og Solaris. Fokusområde er håndtering av gass.
03/26 Oppdatering på byggesaker (Lars)
Saken om å flytte BMF og PLR fra Kjemibygningen til Fysikkbygningen. Forslag til endring etter siste tegning ble ikke så godt mottatt hos de det angår. EA er informert om at vi må ta en runde til internt.
04/26 Statusrapport fra prosjekt knyttet til HMS-dokumentasjon (Andrey og Lars).
Vi brukte en del tid på å diskutere hva som bør være med av dokumentasjon og at detaljeringsnivå er en vanskelig avveining. Dessverre finnes det ingen fasit her på hva for eksempel UiO stiller av krav. Hos E-lab, Njord og Porelab er det lagt ned en stor innsats av både Andrey og fagmiljøene for å få på plass dokumentasjon, og Andrey viste frem noen av disse resultatene i møtet. I andre fagmiljøer/laber er man så vidt i gang med arbeidet. Det er viktig at man ikke legger lista for høyt mht. ambisjonsnivå og krav til detaljer. Det viktigste må være at vi beveger oss sakte i riktig retning.

Noe gjenstår også på faremerking av dører. Utforming må tilpasses hvert enkelt laboratorium dersom man entrer ett enkelt lab-rom eller flere sammenhengende rom (f.eks E-lab). Det er behov for å fortsette denne saken i neste møte.

Blindern, 18.september 2026.
Dag Magnus Loose, sekretær
